Monkasta 5 mg žuvacie tablety - etabletka
Liečivom je montelukast, ktorý je antagonistom leukotriénového receptora. Liek sa používa na liečbu astmy a pomáha predchádzať astmatickým príznakom počas dňa a noci. Liek sa používa na liečbu pacientov, ktorí nie sú dostatočne kontrolovaní svojou liečbou a potrebujú dodatočnú liečbu. Liek sa tiež môže použiť ako alternatívna liečba k inhalačným kortikosteroidom u pacientov, ktorí v poslednej dobe neužívali na astmu perorálne (ústami užívané) kortikosteroidy a u ktorých sa preukázalo, že nie sú schopní používať inhalačné kortikosteroidy. Liek tiež pomáha u pacientov predchádzať zúženiu dýchacích ciest vyvolanému námahou. Viac na adc.sk Použitie: Dávkovanie a dávkovacie schémy Liek sa nemá používať na liečbu akútnych záchvatov bronchospazmu. Liek sa musí používať každý deň, dokonca aj počas asymptomatického obdobia. Ak je tento liek použitý ako prídavná liečba k inhalačným kortikosteroidom, je potrebné ho vysadiť postupne. Deti vo veku od 6-14 rokov: 1 žuvacia tableta 1x denne, večer. Terapeutický účinok sa prejaví v priebehu 1 dňa. Po 4 týždňoch liečby montelukastom treba pacientov zhodnotiť. Ak nie je dosiahnutá dostatočná odpoveď, má sa zvážiť prídavná alebo odlišná liečba. Spôsob použitia Tablety sa majú pred prehltnutím požuť. Žuvacie tablety sa užívajú 1 hodinu pred jedlom alebo 2 hodiny po jedle. Upozornenie Liek sa môže užívať počas tehotenstva a dojčenia iba ak to je nevyhnutné. Bezpečnosť a účinnosť lieku u detí mladších ako 6 roky neboli stanovené. Je potrebné zvoliť iný liek s nižšou silou. Tento liek sa podáva deťom pod dohľadom dospelej osoby. Nie sú k dispozícii údaje o pacientoch s ťažkým poškodením pečene. Liek sa neodporúča v monoterapii u pacientov so stredne ťažkou perzistentnou astmou. Liek obsahuje aspartám, manitol. Ďalšie osobitné upozornenia sú uvedené v SPC (časť 4.4).